recursal/SuperWikiNEXT-32B huggingface dataset:
**அஜ்கார்** (*AJGAR*) என்பது அகிர், ஜாட், குஜ்ஜர் மற்றும் ராஜ்புத் சாதிகளின் கூட்டணியாகும். இதனை முதன்முதலில் சர் சோட்டு ராம் என்பர் முன்மொழிந்தார். ராம் என்பவர் கிராமப்புற தலைவர் மற்றும் சுதந்திரத்திற்கு முந்தைய இந்தியாவின் அரசியல்வாதி ஆவார்.

இந்த கோட்பாடு பின்னர் 1970களில் சௌத்ரி சரண் சிங்கால் உத்தரபிரதேசத்தில் இந்திய தேசிய காங்கிரசின் ஏகபோகத்தை உடைக்க இவரது விவசாய *(கிசான்)* அரசியலின் ஒரு பகுதியாகப் பயன்படுத்தப்பட்டது. அகிர்கள், ஜாட் இனமக்கள், குஜ்ஜர்கள் மற்றும் ராஜபுத்திரர்கள் ஒரே சமூக மற்றும் இனக் குழுவைச் சேர்ந்தவர்கள்: சத்திரியர் குலம் எனும் இனக் கோட்பாட்டுக் குழுவினைச் சார்ந்தவர்கள் இவர்கள்.

குறிக்கோள் மற்றும் நோக்கம்
--------------------------

பிற்படுத்தப்பட்ட சாதியினர் உத்தரப் பிரதேச மாநிலம் முழுவதும் செழிப்பாக உள்ளனர் மற்றும் கிராம சமூக கட்டமைப்பின் முக்கியப் பங்கு வகிக்கின்றனர். தற்போது, இந்தியாவில் உள்ள பஞ்சாயத்து ராஜ், இந்த சாதிகளுக்கு இடையேயான திருமணங்கள் கலப்பு திருமணமாகக் கருதப்படாது என்று முடிவு செய்துள்ளது. இவர்கள் சத்திரியர்கள் என்று அழைக்கப்படும் ஒற்றை அமைப்பின் கீழ் உள்ளனர். இவர்களின் சமூக நிலைமைகள் பெரும்பாலும் இவர்களின் பொருளாதார நிலைக்கு ஒத்திருக்கின்றன. பட்டியல் சாதியினரை விடச் சிறந்த மற்றும் உயர் சாதியினருக்கு நெருக்கமாக உள்ளனர். அஜ்கார் மாநிலத்தில் அரசியல் அதிகாரத்தைப் பெற உருவான அமைப்பாகும்.

அரசியல் வெற்றி
--------------

மேற்கு உத்தரப்பிரதேசத்தில், பசுமைப் புரட்சியின் போது அஜ்கார் கூட்டணியின் செல்வாக்கும் அதிகாரமும் அதிகரித்தது. ஆனால் அஜ்கார் அமைப்பு பரவலான ஆதரவைப் பெறத் தவறியது. இருப்பினும், பின்னர் 1989-ல், வி.பி. சிங் மற்ற பிற்படுத்தப்பட்ட வகுப்பினரையும் ராஜபுத்திரர்களையும் இணைக்க அஜ்கார் கூட்டமைப்பினை வெற்றிகரமாகப் பயன்படுத்தினார்.

மேற்கோள்கள்
-----------

1. ↑  Jaffrelot, Christophe (2003) (in en). *India's Silent Revolution: The Rise of the Lower Castes in North India*. Hurst. பன்னாட்டுத் தரப்புத்தக எண்:9781850656708. .
2. ↑  Jaffrelot, Christophe (2003) (in en). *India's Silent Revolution: The Rise of the Lower Castes in North India*. Hurst. பன்னாட்டுத் தரப்புத்தக எண்:9781850656708. .
3. 1 2  Price, Pamela (2012-07-26) (in en). *Power and Influence in India: Bosses, Lords and Captains*. Routledge. பன்னாட்டுத் தரப்புத்தக எண்:9781136197987. .
4. ↑  Brij Kishore Sharma. *Social, Economic and Political Contribution of Caste Associations in Northern India: A Case Study of All India Jat Mahasabha*. Har Anand Publications, 2008. பன்னாட்டுத் தரப்புத்தக எண்:9788124114124. .
5. ↑  *Marriages among Ahir, Jaat, Gujjar and Rajput will not be "inter-caste"*
6. ↑  Lucia Michelutti (2002). "Sons of Krishna: the politics of Yadav community formation in a North Indian town" (PDF). London School of Economics and Political Science University of London. p. 34. 20 May 2015 அன்று பார்க்கப்பட்டது.
7. ↑  Shafiuzzaman (2003). *The Samajwadi Party: A Study of Its Social Base, Ideology, and Programme*. APH Publishing. பன்னாட்டுத் தரப்புத்தக எண்:9788176484480. .
8. ↑  Rajendra Vora. *Indian Democracy: Meanings and Practices*. SAGE Publications. பன்னாட்டுத் தரப்புத்தக எண்:978-93-5150-019-3. .
**பம்பாரா மக்கள்**, முக்கியமாக மாலியிலும், கினியா, புர்க்கினா பாசோ, செனகல் ஆகிய நாடுகளிலும் வாழும் மாண்டே மக்கள் ஆவர். பம்பாரா மொழியில் இவர்களை **பமானா**, **பன்மானா** போன்ற பெயர்களால் குறிப்பிடுவர். இவர்கள் மாண்டே இனக்குழுக்களுள் மிகப்பெரிய குழுக்களுள் ஒன்றாக கருதப்படுகின்றனர். மாலியில் முக்கியமான மாண்டே குழுவாக இவர்கள் உள்ளனர். மாலியின் மக்கள்தொகையில் 80% பம்பாரா மொழியைப் பேசுகின்றனர்.

வரலாறு
------

பம்பாராக்கள், மாண்டின்கா மக்களில் அரச குலத்தவராகத் தோன்றினர். இவர்கள் 13ம் நூற்றாண்டில் மாலிப் பேரரசைத் தோற்றுவித்தனர். பம்பாராக்களும், மாண்டின்காக்களும் மாண்டே இனக்குழுக் குடும்பத்தைச் சேர்ந்தவர்கள். அறியப்பட்ட இவர்களது மிகப் பழைய வரலாற்றின்படி, இவர்கள் இன்று தெற்கு மௌரித்தானியாவின் சகாரா பாலைவனப் பகுதிக்குள் அடங்கிப்போய்விட்ட திச்சிட் பகுதியில் வாழ்ந்ததாகத் தெரிகிறது. கிமு 2500 அளவில் இப்பகுதியில் நகர மையங்கள் தோன்ற ஆரம்பித்திருந்தன. கிமு 250 அளவில், மாண்டே துணைக்குழுவான போசோக்கள் ஜென்னே நகரத்தை நிறுவினர். கிபி 300 - கிபி 1000 காலப்பகுதியில், இன்னொரு மாண்டே குழுவான சோனின்கே மேற்கு மாலியில் முக்கியத்துவம் பெற்று கானாப் பேரரசை ஆட்சி செய்தது. கிபி 1600க்குப் பின்னர் மாண்டே சோங்காய்ப் பேரரசு கலைக்கப்பட்டபோது, நைகர் ஆற்றுப் படுகைக் கரையோரம் வாழ்ந்த மாண்டே மொழிகளைப் பேசும் குழுக்கள் உட்பகுதிகளை நோக்கிச் சென்றன. மாலிப் பேரரசு வீழ்ச்சியடையத்தொடங்கிய பின்னர், 1740களில், பமானாப் பேரரசின் எழுச்சியுடன் பம்பாராக்கள் மீண்டும் வெளிப்பட்டனர். 

பம்பாரா என்னும் சொல்லின் தோற்றம் அதன் பொருள் என்பன குறித்துத் தற்கால வரலாற்றாளர்கள், இனவியலாளரிடையே ஒத்த கருத்துக் காணப்படாவிட்டாலும், இச்சொல் 18ம் நூற்றாண்டின் தொடக்கப் பகுதியைச் சேர்ந்த குறிப்புக்களில் காணப்படுகின்றது. இன - மொழிக் குழுவைக் குறிக்கும் பொதுவான பயன்பாட்டுக்குப் புறம்பாக இச்சொல், மேல் செனகல்-நைகர் பகுதிகளாக இருக்கலாம் எனக் கருதப்படும் ஆப்பிரிக்காவின் உட்பகுதிகளிலில் இருந்து பிடிக்கப்பட்ட ஆப்பிரிக்கர்களைக் குறிக்கவும் பயன்பட்டது. 1730களிலேயே அடிமை வணிக நிலையான கோரீயில், பெரெஞ்சு உயர் வர்கத்தினரிடம் ஏற்கெனவே அடிமைகளாக இருந்தோரைக் குறிக்க *பம்பாரா* என்னும் சொல் பயன்பட்டது.

மேற்கோள்கள்
-----------

1. ↑  illustration from Colonel Frey's Côte occidentale d'Afrique, 1890, Fig.49 p.87,
2. ↑  Zyama.com "Tribal African Art Bambara (Bamana, Banmana)" Check `|url=` value (உதவி). Zyama.com - African Art Museum. 2008-07-08 அன்று பார்க்கப்பட்டது.
3. ↑  den Otter, Elisabeth; Esther A. Dagan (1997). *Puppets and masks of the Bamana and the Bozo (Mali) - from The Spirit's Dance in Africa*. Galerie Amrad African Arts Publications. .
4. ↑  Labat, Jean-Baptiste (1728). *Nouvelle Relation de l'Afrique Occidentale 3 Vol.*. Paris.
5. ↑  Bathily, Abdoulaye (1989). *Les Ports de l'Or Le Rouyaume de Galam (Sénégal) de l'Ere Musulmane au Temps de Nègriers (VIIIe-XVIIe Siècle)*. Paris.
**ஐஆர்என்எஸ்எஸ்-1எச்** (IRNSS-1H) இந்தியப் பகுதிக்கான இடஞ்சுட்டி செயற்கைக்கோள் அமைப்புத் (IRNSS) தொடர் செயற்கைக்கோள் வரிசையில் எட்டாவது செயற்கைக்கோள் ஆகும். 

இதற்கு முந்தைய ஏழு செயற்கைகோள்கள்: 
இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஏ, இந்தியப் பகுதிக்கான இடஞ்சுட்டி செயற்கைக்கோள் அமைப்பு-1பி, இந்தியப் பகுதிக்கான இடஞ்சுட்டி செயற்கைக்கோள் அமைப்பு-1சி, இந்தியப் பகுதிக்கான இடஞ்சுட்டி செயற்கைக்கோள் அமைப்பு-1டி, இந்தியப் பகுதிக்கான இடஞ்சுட்டி செயற்கைக்கோள் அமைப்பு-1இ, இந்தியப் பகுதிக்கான இடஞ்சுட்டி செயற்கைக்கோள் அமைப்பு-1எஃப் மற்றும் இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஜி. 

ஐஆர்என்எஸ்எஸ்-1எச், இந்தத் தொடரின் கல இயக்க கடைசி ஏவூர்தி ஆகும்.  இந்த செயற்கைக்கோளானது புவி ஒத்தியக்கப்பாதையில் நிலைநிறுத்தப்பட இருந்தது. இந்த செயற்கைக்கோளானது, பி.எஸ்.எல்.வி.சி- 39 ராக்கெட் மூலம் திட்டமிட்டபடி ஆந்திர மாநிலம், ஸ்ரீஹரிகோட்டாவில் உள்ள, சதீஷ் தவான் விண்வெளி ஆராய்ச்சி மையத்தில் உள்ள இரண்டாவது ஏவுதளத்தில் இருந்து ஆகத்து 31 ஆம் தேதி செலுத்தத் திட்டமிடப்பட்டிருந்தது. ஆனால் இம்முயற்சி தோல்வியடைந்தது 

இது குறித்து இந்திய விண்வெளி ஆராய்ச்சி நிறுவனத் தலைவர் கிரண்குமார் செய்தியாளர்களுக்கு பேட்டியளித்த போது, செயற்கைக்கோளுக்குப் பாதுகாப்பாக வைக்கப்பட்டிருந்த வெப்பத்தடுப்பு அமைப்பு சரியாகப் பிரியாததால் விண்ணில் செலுத்தப்பட்ட செயற்கைக்கோள் தோல்வி அடைந்ததாக தெரிவித்துள்ளார். மேலும், ஏவூர்தியின் நான்கு நிலைகளில் 3 நிலைகள் நன்கு செயல்பட்டதாகவும். 4-வது நிலையில் வெப்பத்தடுப்பு அமைப்பு சரியாகப் பிரியாததால் செயற்கைக்கோள் நிலை நிறுத்துவதிலும், தொழில் நுட்ப கோளாறு காரணமாகவும் தோல்வி அடைந்ததாகவும், இதனால் திட்டமிட்டபடி 19 நிமிடத்தில் செயற்கைக்கோளை நிலைநிறுத்த முடியாமல் போய்விட்டதாகவும் தெரிவிக்கப்பட்டுள்ளது. தோல்விக்கான காரணங்கள் ஆராயப்பட்டு வருவதாகவும் தெரிவிக்கப்பட்டுள்ளது.

மேற்கோள்கள்
-----------

1. ↑  "IRNSS-1H launch from Sriharikota unsuccessful: ISRO". The Indian Express. 31 August 2017.. பார்த்த நாள்: 31 August 2017.
2. ↑  "ISRO to launch a new navigation satellite on August 31". The Indian Express. 24 August 2017.
3. ↑  "PSLV-C39/IRNSS-1H Mission - ISRO" (ஆங்கிலம்). ISRO. 2017-09-21 அன்று மூலம் பரணிடப்பட்டது. 2017-08-31 அன்று பார்க்கப்பட்டது.
4. ↑  "ஐ.ஆர்.என்.எஸ்.எஸ். - 1 எச்'தோல்வி ஏன்? கிரண்குமார் விளக்கம்". தினமலர். 31 ஆகத்து 2017 அன்று பார்க்கப்பட்டது.
**செம்பதனிருப்பு நாகநாத சுவாமி கோயில்** தமிழ்நாட்டில் நாகபட்டினம் மாவட்டம், செம்பதனிருப்பு என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நாகநாதர், நட்டுணியம்மாள் சன்னதிகளும், விநாயகர், வள்ளி, தெய்வாணை, முருகன், சண்டிகேஸ்வரர், பைரவர், குரு, நடராஜன், சிவகாமி அம்பாள் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**முஅம்மர் அல் கதாஃபி பள்ளிவாசல்** என்பது இந்தோனேசியாவின் மேற்குச் சாவக மாநிலத்தின் பொகோர் மாவட்டத்தின் செந்துள் என்னுமிடத்தில் அமைந்துள்ள முதன்மையான **ஜுமுஆப் பள்ளிவாசலாகும்**. இப்பள்ளிவாசலின் கட்டுமானத்திற்காக லிபியாவின் முன்னாள் அதிபர் தளபதி முஅம்மர் அல் கதாஃபி ஐந்து மில்லியன் அமெரிக்க டொலர் நிதியளத்தார். 2003 ஆம் ஆண்டு கட்டி முடிக்கப்பட்ட இப்பள்ளிவாசலில் ஒரே நேரத்தில் இருபதாயிரம் பேர் தொழக்கூடியதாக அமைக்கப்பட்டுள்ளது. அதன் பின்னர், இதன் நிருவாகத்துக்கும் பராமரிப்புக்குமாக மாதாந்தம் இருபதாயிரம் அமெரிக்க டொலர் நிதியை வழங்கி வந்தார்.

2011 ஒக்டோபர் 20 அன்று லிபியாவின் கிளர்ச்சியாளர்களுக்கும் அரச படைகளுக்கும் இடையில் நடந்த மோதலின் பின்னர், கிளர்ச்சிப் படையினர் வசம் முஅம்மர் அல் கதாஃபி கைதாகிப் பின்னர் கொல்லப்பட்டதாக அறிவிக்கப்பட்டதும், இப்பள்ளிவாசலில் அவருக்காக இறைஞ்சுதலும் தொழுகையும் நடத்தப்பட்டது. இந்நிகழ்ச்சியை இந்தோனேசியாவின் எஸ்சேதேவே (இந்தோனேசிய மொழி ஒலிப்பு - SCTV) தொலைக்காட்சி 2011 ஒக்டோபர் 21 அன்று அடிக்கடி ஒளிபரப்பியது.

உசாத்துணை
---------

1. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-11-16 அன்று பார்க்கப்பட்டது.
2. ↑   முஅம்மர் அல்-கதாபி பள்ளிவாசல்
மனிதனின் நரம்புத் தொகுதி, சிவப்பு நிறம் - மைய நரம்பு மண்டலம், நீல நிறம் - புற நரம்பு மண்டலம்**புற நரம்பு மண்டலம்** அல்லது **புற நரம்புத் தொகுதி** *(Peripheral Nervous System - PNS)* எனப்படுவது, நரம்புத் தொகுதியின் இரு பெரும் பிரிவுகளில் ஒன்றாகவும், அத் தொகுதியின் மைய நரம்பு மண்டலம் தவிர்ந்த ஏனைய உணர் நரம்புக் கலங்களையும், அவற்றை நரம்பு நாண்கள் (nerve cord), முண்ணாண் (spinal cord), மூளை என்பவற்றுடன் இணைக்கும் நரம்புகளையும் கொண்டது. மையநரம்புத் தொகுதியுடன், கண், காது போன்ற உணர் உறுப்புக்களையும், தசைகள், குருதிக் கலன்கள், சுரப்பிகள் போன்ற அனைத்து உடல் உறுப்புக்களையும் இணைக்கும் பகுதியாக புற நரம்பு மண்டலமானது அமைந்திருக்கிறது.

மைய நரம்பு மண்டலம் போலன்றி, புற நரம்பு மண்டலமானது எலும்புகளால் சூழப்பட்டிருப்பதில்லை. இதனால் பாதுகாப்பின்றி நச்சுப்பொருள் மற்றும் பொறிமுறைத் தாக்கங்களுக்கு உட்படலாம். இந்த நரம்பு மண்டலத்தில் இரு பிரிவுகள் உண்டு. அவையாவன: இச்சைவழி இயக்கப்படும் உடல்சார் நரம்புத் தொகுதி (Somatic nervous system), இச்சையின்றி இயங்கும் தன்னிச்சை நரம்புத் தொகுதி (Autonomic nervous system). இவற்றுடன் உணர்வுத் தொகுதியும் இணைந்து இயங்குகின்றது.   

  

விழித்திரை நரம்பு மற்றும் மண்டையோட்டு நரம்பு என்பனவும் புற நரம்பு மண்டலத்தையே சாரும். மண்டையோட்டு நரம்புகளின் நரம்புக் கலத்திரள் (ganglia) மூளையினுள் இருந்தாலும், அவற்றின் நரம்பிழைகள் (axons) மூளைக்கு வெளியாக அமைந்திருப்பதனால், இவை புற நரம்பு மண்டலத்தையே சாரும்.

மேற்கோள்கள்
-----------

1. ↑  James S. White (21 March 2008). *Neuroscience*. McGraw-Hill Professional. பக். 1–. பன்னாட்டுத் தரப்புத்தக எண்:9780071496230.. பார்த்த நாள்: 17 November 2010.
சப்பானின் உள்ளாட்சி 47 **மாநிலங்கள்** டொதோஃபுகென் (சப்பானிய மொழி:都道府県|都道府県, [[ஆங்கிலம்:prefecture) என்று அழைக்கப்படுகின்றன. இவை ஓர் நகரம், ஊர்கள் மற்றும் சிற்றூர்களை விடப் பெரியன. 

* டோக்கியோ நகரம் மட்டுமே ஓர் மாநிலமாக உள்ளது. இது "டோ" (都 *to*) என்று அழைக்கப்படுகிறது.
* மற்றொரு சிறப்புத் தொகுதியாக ஒக்கைடோ உள்ளது. இது "டொ" ((道 *dō*) என்று அழைக்கப்படுகிறது.
* இரு நகரிய மாநிலங்கள் ஒசாகா மற்றும் குயோட்டோ மாநிலங்கள் "ஃபூ" (府 *fu*) என்றழைக்கப்படுகின்றன.
* இவை தவிர்த்த ஏனைய 43 மாநிலங்களும் "கென்" (県 *ken*) என்றழைக்கப்படுகின்றன.

ஒவ்வொரு மாநிலத்திலும் நேரடியாக தேர்ந்தெடுக்கப்பட்ட ஆளுனர் "சிஜி "governor (知事, *chiji*?) நிர்வாகத்தின் தலைமைப் பொறுப்பை ஏற்கிறார். சட்டங்களும் நிதிநிலை அறிக்கைகளும் ஒரே அவையுள்ள சட்டப்பேரவையால்assembly (議会, *gikai*?) ஆக்கப்படுகின்றன. இதன் உறுப்பினர்கள் நான்கு ஆண்டுகாலம் பதவியில் உள்ளனர். 

தற்போதுள்ள உள்ளாட்சி சட்டத்தின்படி மாநிலங்கள் மேலும் நகரங்கள் (市 *shi*) மற்றும் மாவட்டங்கள் (郡 *gun*) ஆகப் பிரிவுபடுத்தப்பட்டுள்ளன .ஒவ்வொரு மாவட்டமும் ஊர்கள் (町 *chō* அல்லது *machi*) சிற்றூர்கள் (村 *son* அல்லது *mura*) என பிரிக்கப்பட்டுள்ளன.

வெளியிணைப்புகள்
---------------

* National Governors' Association Website (English)
* Map of Japan showing administrative divisions
| *செம்பருத்தி* |
| --- |
|  |
| **முதன்மை ஆசிரியர்** | கா. ஆறுமுகம் |
| **இதழாசிரியர்** | சு.யுவராஜன் |
| **வகை** | தமிழ்ச் சிற்றிதழ் |
| **வெளியீட்டு சுழற்சி** | இரு மாதங்களுக்கு ஒரு முறை |
| **முதல் இதழ்** | 1998 |
| **நிறுவனம்** |  |
| **நகரம்** |  |
| **மாநிலம்** |  |
| **நாடு** | மலேசியா |
| **தொடர்பு முகவரி** |  |
| **வலைப்பக்கம்** | செம்பருத்தி இணையை இதழ் |

**செம்பருத்தி** மலேசியாவிலிருந்து சமூகம், அரசியல், கலை, பண்பாடு என பல்சுவை செய்திகளுடன் இருமாதங்களுக்கொரு முறை தமிழ் மொழி மூலம் வெளிவந்து கொண்டிருந்த சிற்றிதழ் ஆகும். இந்த இதழ் 2010 ஆம் ஆண்டு வரை மாத இதழாக வெளிவந்தது. 2011 ஆம் ஆண்டுக்கு பின்னர் இணைய இதழாக மாற்றமடைந்து உள்ளது.

உள்ளடக்கம்
----------

இந்த இதழ் கட்டுரைகள், கவிதைகள், துணுக்குகள், நேர்காணல்கள், மலேசியா அரசியல், இலங்கை அரசியல், இந்தியா அரசியல், முகநூல், கவிமணம், சிறுகதைகள், மருத்துவம், அறிவியல், தமிழீழம், கடிதமோகடிதம், மக்கள் வழிகாட்டி, திரைத்துளிகள், பத்தி, சிந்தனை, மொழிபெயர்ப்புச் சிறுகதை, கருத்துமேடை, உலகவளம், பாமரன் பதில்கள், இணைய உலகம், அறிவியல் தேற்றம், ஆய்வுக் கட்டுரைகள், அரசியல் கட்டுரைகள், மனையியல், சமயம், கலாசாரம் போன்ற பல்வேறு தலைப்புகளை உள்ளடக்கமாகக் கொண்டுள்ளன.

வெளிஇணைப்பு
-----------

* செம்பருத்தி இணைய இதழ்
**புரோமோசைக்ளோயெக்சேன்** (*Bromocyclohexane*) என்பது C6H11Br என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைக்ளோயெக்சைல் புரோமைடு என்றும் சி.எக்சு.பி என்ற சுருக்கப்பெயராலும் இதை அழைப்பதுண்டு.

கூழ்மங்களின் பொதுக்குவிய நுண்ணோக்கியியல் பயன்பாடு போல பாலி(மெத்தில் மெத்தக்ரைலேட்டு) சேர்மத்தின் ஒளிவிலகல் எண் பொருத்த செயல்பாடுகளுக்கு இச்சேர்மம் பயன்படுத்தப்படுகிறது. சிசு-டெக்காலின் மற்றும் புரோமோசைக்ளோயெக்சேன் கலவை தன்னிச்சையாக பாலி(மெத்தில் மெத்தக்ரைலேட்டு) சேர்மத்தின் ஒளிவிலகல் எண் மற்றும் அடர்த்தியுடன் பொருந்த முடிகிறது. ε = 7.9 ) என்ற நடுநிலையான மின்காப்பு மாறிலியை இச்சேர்மம் பெற்றிருப்பதால் பாலி(மெத்தில் மெத்தக்ரைலேட்டு) சேர்மம் மின்சுமையைப் பெறுகிறது. டெட்ராபியூட்டைல் அமோனியம் புரோமைடு போன்ற உப்பைச் சேர்த்து இச்சுமையை தடுத்து புள்ளியியல் எந்திரவியல் கோட்பாட்டு பயன்பாடுகளில் இதை ஒரு மாதிரி கோளமாக பயன்படுத்தவியலும். பாலி(மெத்தில் மெத்தக்ரைலேட்டு) சேர்மத்தை புரோமோசைக்ளோயெக்சேன் நன்றாக கரைக்கும் என்பது இச்செயல்முறையில் ஒரு குறைபாடாகும். இதனால் நாளடைவில் உண்டாகும் வீக்கம் காரணமாக துகள்களின் ஆரம் மற்றும் திண்மங்களின் கன அளவுகளை தீர்மானிப்பதில் துல்லியக் குறைவு ஏற்படுகிறது .

தயாரிப்பு
---------

உயர் வெப்பநிலையில் அல்லது மின்காந்த கதிர்வீச்சு முன்னிலையில் சைக்ளோயெக்சேன் வளையத்துடன் புரோமினை தனி உறுப்பு பதிலீட்டு வினைக்கு உட்படுத்துவதனால் புரோமோசைக்ளோயெக்சேனை தயாரிக்க முடியும். ஆனால் இவ்வினையில் பாலி ஆலசனேற்ற விளைபொருள்களின் கலவை உருவாகலாம். ஐதரசன் புரோமைடை சைக்ளோயெக்சேனுடன் சேர்த்து தயாரிப்பது மற்றொரு தயாரிப்புப் பாதையாகும்.

மேற்கோள்கள்
-----------

1. ↑  Wiederseiner, S. Andreini, N. Epely-Chauvin, G. & Ancey, C. Refractive-index and density matching in concentrated particle suspensions: a review. Experiments in Fluids 50, 1183–1206 (2010).doi:10.1007/s00348-010-0996-8
[*தொடர்பிழந்த இணைப்பு*]
2. ↑  "காப்பகப்படுத்தப்பட்ட நகல்". 2013-11-01 அன்று மூலம் பரணிடப்பட்டது. 2019-07-03 அன்று பார்க்கப்பட்டது.
3. ↑  Royall, C. P. Poon, W. C. K. & Weeks, E. R. In search of colloidal hard spheres. Soft Matter (2012). doi:10.1039/c2sm26245b
4. ↑  Poon, W. C. K. Weeks, E. R. & Royall, C. P. On measuring colloidal volume fractions. Soft Matter 8, 21 (2012). doi:10.1039/c1sm06083j

வெளி இணைப்புகள்
---------------

*
**செம்பனார்கோயில் சகோதரர்கள்** எஸ். ஆர். ஜி. சம்பந்தம் (பிறப்பு: 18.04.1921), எஸ். ஆர். ஜி. ராஜண்ணா (பிறப்பு: 14.03.1932) ஆகியோர் தமிழகத்தைச் சேர்ந்த நாதசுவர இசைக் கலைஞர்கள் ஆவர்.

இசைப் பயிற்சி
-------------

சகோதரர்கள் இருவரும் குருகுலவாசம் கடைப்பிடித்து, தமது தாய்வழி தாத்தா பந்தநல்லூர் குருசாமி பிள்ளையிடம் நாதசுவரம் பயின்றனர். தொடந்து தாய்மாமனார் வேணுகோபால் பிள்ளையிடம் பயின்றனர். (திருவெண்காடு சுப்ரமணிய பிள்ளையுடன் இணைந்து வாசித்த பெருமையுடையவர் வேணுகோபால் பிள்ளை.)

இசை வாழ்க்கை
------------

### இசைப் பணி

* கேரளத்துக் கோயில்களில் வாசித்தது இனிமையான அனுபவத்தைத் தந்ததாக இச்சகோதரர்கள் தெரிவித்துள்ளனர்.
* வெளிநாடுகளுக்குப் பயணித்து இசை நிகழ்ச்சிகளை வழங்கியுள்ளனர். சிங்கப்பூர் வானொலியில் இவர்கள் வழங்கிய *வாத்திய விருந்து* நிகழ்ச்சியில் புல்லாங்குழல், வயலின், தபேலா இசைக் கருவிகளும் இடம்பெற்றன.

### செய்முறைப் பயிற்சி

நாள்தோறும் காலை 4.30 முதல் 6.30 வரை இவர்கள் பயிற்சி மேற்கொள்வர். இதில் வாய்ப்பாட்டும் அடங்கும். இரண்டு மணிநேர இடைவெளிக்குப் பிறகு, இந்தப் பயிற்சிகள் தொடர்ந்தன. ஒரு பெரிய கண்ணாடியின் முன்னமர்ந்து பயிற்சி மேற்கொள்ளும் வழக்கம் இவர்களிடம் இருந்தது. வாசிக்கும்போது தாம் வெளிப்படுத்தும் உணர்வுகளில் தெரியும் தவறுகளை திருத்திக்கொள்ள இம்முறை பயன்பட்டதாக சகோதரர்கள் தெரிவித்துள்ளனர்.

### உடன் வாசித்துள்ள தவில் கலைஞர்கள்

* நீடாமங்கலம் மீனாட்சி சுந்தரம் பிள்ளை
* நாச்சியார்கோயில் என். பி. இராகவப்பிள்ளை
* வலங்கைமான் ஏ. சண்முகசுந்தரம் பிள்ளை
* திருப்பனந்தாள் மாரிமுத்துப் பிள்ளை

அடுத்தத் தலைமுறை
----------------

சம்பந்தத்தின் மகன்கள் (எஸ். ஆர். ஜி. எஸ். மோகன்தாஸ், எஸ். ஆர். ஜி. எஸ். வசந்தக்குமார்), இந்த இசைப் பரம்பரையில் ஐந்தாம் தலைமுறைக் கலைஞர்களாக நாதசுவரம் வாசித்து வருகிறார்கள். ராஜண்ணாவின் மகன்கள் இக்கலையைத் தமது தொழிலாகக் தொடரவில்லை. ஆணவம், குடும்பத்தில் மன விரிசல் போன்ற பிரச்சனைகளைத் தவிர்க்கவே இம்முடிவு என செவ்வி ஒன்றில் ராஜண்ணா தெரிவித்துள்ளார்; எனினும் தனது மகன்களுக்கு ஆழமான கருநாடக இசையறிவு புகட்டப்பட்டுள்ளதாகவும் தெரிவித்தார்.

பெற்ற விருதுகள்
---------------

* கலைமாமணி, 1980
* டி. என். இராஜரத்தினம் பிள்ளை நினைவு விருது
* திருவெண்காடு சுப்ரமணிய பிள்ளை நூற்றாண்டு விழா விருது
* வலையப்பட்டி நாதலயா விருது

உசாத்துணை
---------

* It runs in the family
* SEMBANARKOVIL BROTHERS
* Upholding a rich LEGACY
* Gift of a golden nagaswaram
* What an accident! And what a gesture! பரணிடப்பட்டது 2010-02-10 at the வந்தவழி இயந்திரம்

| * பா
* உ
* தொ
செம்பனார்கோயில் நாதசுவர இசைப் பரம்பரை |
| --- |
| முதல் தலைமுறை | பல்லவி வைத்யநாத பிள்ளை |
| இரண்டாம் தலைமுறை | செம்பனார்கோயில் இராமசுவாமி பிள்ளை |
| மூன்றாம் தலைமுறை | எஸ். ஆர். தக்சிணாமூர்த்தி பிள்ளை •  எஸ். ஆர். கோவிந்தசுவாமி பிள்ளை |
| நான்காம் தலைமுறை |  செம்பனார்கோயில் எஸ். ஆர். டி. முத்துக்குமாரசுவாமி  •  செம்பனார்கோயில் எஸ். ஆர். டி. வைத்தியநாதன்  •  செம்பனார்கோயில் சகோதரர்கள் எஸ். ஆர். ஜி. சம்பந்தம் - எஸ். ஆர். ஜி. ராஜண்ணா  |
| ஐந்தாம் தலைமுறை |  எஸ். ஆர். ஜி. எஸ். வசந்தகுமார் • எஸ். ஆர். ஜி. எஸ். மோகன்தாஸ்  |
**54-நெம்மேலி** (*54-Nemmeli*), என்பது இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்திற்குட்பட்ட மன்னார்குடி வட்டத்தில் இருக்கும் ஒரு கிராமம் ஆகும்.

புவியியல்
---------

இவ்வூரின் அமைவிடம் 10.67ஊ N 79.43ஊ E ஆகும். கடல் மட்டத்தில் இருந்து இவ்வூர் சராசரியாக 6 மீட்டர் (19 அடி) உயரத்தில் இருக்கின்றது. இவ்வூர் மன்னார்குடியிலிருந்து 7 கிலோமீட்டர் தொலைவில் உள்ளது.

பொருளாதாரம்
-----------

இவ்வூரின் பொருளாதாரம் முழுவதும் விவசாயத்தை சார்ந்தது.

கோயில்கள்
---------

54-நெம்மேலியில் குண்டு முத்து மாரியம்மன் கோயில் உள்ளது. இந்த கோயில் நெம்மேலி ஊர் மக்களின் மிக முக்கிய கோயிலாகும். இந்த கோவிலில் ஆண்டுதோறும் சித்திரை மாதம் திருவிழா நடைபெறும். அப்பொழுது காவடியாட்டம், பால்குடம், பூக்குழித் திருவிழா ,மொட்டை போட்டுக்கொள்ளுதல், கலை நிகழ்ச்சிகள் என விழாக்கோலம் பூண்டிருக்கும். வெளியூர்களில் வசிக்கும் இவ்வூர் மக்கள் ஒன்றுகூடும் நாளாகவும் இந்த கோயில் திருவிழா அமைந்திருக்கின்றது.

2014 வருடம் மற்றொரு கோயிலான பச்சை காளி அம்மன் கோயில் குடமுழுக்கு விழா இனிதே நடைபெற்றது.

மேற்கோள்கள்
-----------

1. ↑  "54 Nemmeli Village". *www.onefivenine.com*. 2022-09-25 அன்று பார்க்கப்பட்டது.

| * பா
* உ
* தொ
திருவாரூர் மாவட்டம் |
| --- |
| மாவட்ட தலைநகரம் | திருவாரூர் |
| வட்டங்கள் | குடவாசல் வட்டம் **·** மன்னார்குடி வட்டம் **·** நன்னிலம் வட்டம்  **·**  நீடாமங்கலம் வட்டம் **·** திருத்துறைப்பூண்டி வட்டம் **·** திருவாரூர் வட்டம் **·** வலங்கைமான் வட்டம்  **·**  கூத்தாநல்லூர் வட்டம் |
| ஊராட்சி ஒன்றியங்கள் | மன்னார்குடி **·** திருவாரூர் **·** திருத்துறைப்பூண்டி **·** வலங்கைமான் **·** குடவாசல் **·** நன்னிலம் **·** நீடாமங்கலம் **·** கொரடாச்சேரி **·** முத்துப்பேட்டை **·** கோட்டூர் |
| நகரங்கள் | மன்னார்குடி **·** திருவாரூர் **·** கூத்தாநல்லூர் **·** திருத்துறைப்பூண்டி |
| ஆறுகள் |  கோரையாறு **·** வேலாறு **·** வேனாறு **·** வெட்டாறு  |
| பேரூராட்சிகள் | குடவாசல் **·**  கொரடாச்சேரி **·**  முத்துப்பேட்டை **·** நன்னிலம் **·**  நீடாமங்கலம் **·**  பேரளம் **·**  வலங்கைமான் |
| சட்டமன்றத் தொகுதிகள் |  நன்னிலம் **·**  திருவாரூர்  **·** திருத்துறைப்பூண்டி(தனி)  **·**  மன்னார்குடி  |
| திருவாரூர் மாவட்ட இணையதளம் |  |
புரோமோபுளோரோமீத்தேன்
**புரோமோபுளோரோகார்பன்கள்** *(Bromofluorocarbons)* என்பவை கார்பன், புரோமின் மற்றும் புளோரின் அணுக்கள் சேர்ந்து உருவாகும் மூலக்கூறுகளாகும். இவை பெரும்பாலும் தீயடக்கும் அமைப்புகளில் பயன்படுத்தப்படுகின்றன. ஏலோன் என்ற வணிகக் குறியீட்டுப் பெயர் கொண்ட வேதிப்பொருள் இவற்றிற்கு மாற்றாக பயன்படுத்தப்படுகிறது. இருந்தாலும் அனைத்து ஏலோன்களும் புரோமோபுளோரோகார்பன்களைக் கொண் டிருப்பதில்லை. சில ஏலோன்கள் குளோரினையும் பெற்றுள்ளன. 

குளோரோபுளோரோகார்பனைவிட அதிகமாகவும் வன்மையாகவும் புரோமோபுளோரோகார்பன்கள் ஒசோன் அடுக்குகளைப் பாதிக்கின்றன. ஆனாலும் சில கப்பல்களிலும் வானூர்திகளிலும் புரோமோபுளோரோகார்பன்கள் இன்றும் பயன்படுத்தப்படுகின்றன. ஏனெனில் இவற்றிற்கு மாற்றாக கிடைப்பவை இதனளவிற்கு திறனுள்ளவையாக இருக்கவில்லை. மொண்டிரியால் நெறிமுறையின்படி புரோமோபுளோரோகார்பன்கள் தடை செய்யப்பட்டிருந்தாலும் எஞ்சியிருக்கும் பழைய இருப்பை மறுசுழற்சி முறையில் தயார்படுத்தி பயன்படுத்தி வருகின்றனர்.

புரோமோபுளோரோகார்பன்கள் மிகவும் மந்தமானவையாகும். தீயின்போது இவை, ஆக்சிசனை எரிதலுக்குள் வரவிடாமல் தடுப்பது மட்டுமின்றி புரோமின் தனியுறுப்புகளை வெளியேற்றுகின்றன. இவ்வுறுப்புகள் எரிதல் வினையில் தலையிட்டு தடைசெய்கின்றன. முழுவதுமாக புளோரினேற்றம் செய்யப்பட்ட மூலக்கூறுகளுடன் ஒப்பிடுகையில் புரோமோபுளோரோகார்பன்கள் அதிக கொதிநிலையும் உருகுநிலையும் கொண்டுள்ளன. 

A sailor in coveralls wipes down red gas bottlesஅமெரிக்கக் கடற்படையின் கப்பல் இயந்திர அறையில் ஒர் ஏலோன் தீக்கட்டுப்பாடு அமைப்பு

மேற்கோள்கள்
-----------

1. 1 2  Chambers, Richard D. (2004). *Fluorine in Organic Chemistry*. CRC Press. பக். 4. பன்னாட்டுத் தரப்புத்தக எண்:0849317908. .
2. ↑  Misra, Kula C. (2012). "13.3.1 Depletion of stratospheriz ozon -- the "ozone hole"". *Introduction to Geochemistry: Principles and Applications*. John Wiley & Sons. .
3. ↑  Committee on Assessment of Fire Suppression Substitutes and Alternatives to Halon (Commission on Physical Sciences, Mathematics, and Applications, National Research Council) (1997). "Executive summary". *Fire suppression substitutes and alternatives to Halon for U.S. Navy applications*. National Academies Press. பக். 1. பன்னாட்டுத் தரப்புத்தக எண்:978-0-309-07492-6. .
**593 என்பது 592 ன் அடுத்த இயல் எண்  மற்றும் 594 ன் முந்தைய இயல் எண் ஆகும்.**

 கணிதத்தில்
-----------

**593 ஒரு ஒற்றை எண். இது ஒரு பகா எண், பால் எர்டோஸ் மற்றும் எர்ன்ஸ்ட் ஜி. ஸ்ட்ராஸ் ஆகியோரின் கருத்துபடி நல்ல பகா எண் அல்லது 593 ன் வர்க்கமானது பிரதான இரு பகா எண்களின் பெருக்கலை விட  அதிகமாக இருக்கும். குறிக்கும் ஒரு உதாரணமாகும். இது ஒய்ஐஸ் A028388 வரிசையில் ஓன்-லைனி என்ஸைக்ளோப்பீடியா ஆஃப் இன்டர்மர் சீக்வென்ஸில் வரிசைமுறையாகும். ஜஸ்டின் ஸ்மித்  கூற்றுப்படி 593 என்பது சரியான பகா எண்  ஏனெனில் 593 ல் எத்தனை இலக்கங்களையும் கைவிட்டபின், கி**
  

  

  

  

  

593, 59 மற்றும் 5 ஆகியவை அனைத்தும் பிரதானமாக உள்ளன, ஏனெனில் வலதுபுறத்தில் இருந்து எத்தனை இலக்கங்களையும் கைவிட்டபின், 593 சரியான பிக்ஸைக் குறிக்கிறது. [2] இது ஒரு சோஃபி ஜெர்மேன் பிரதமமாகும், இது தொடர்ந்து ஏழு தொடர்ச்சியான பகா எண்களின் தொகை (71 + 73 + 79 + 83 + 89 + 97 + 101), ஒன்பது தொடர்ச்சியான பகா எண்களின் தொகை (47 + 53 + 59 + 61 + 67 + 71 + 73 + 79 + 83), மற்றும் எய்ஸன்ஸ்டீன் பிரதமமும் கற்பனையான பகுதியாக இல்லை.

593 + 92 + 29 (இதனால் ஒரு லேலண்ட் எண்) தொகைக்கு குறிப்பிடத்தக்கது.

மேற்கோள்கள்
-----------

1. ↑  Search 593 in sequence A028388 from Sloane's

* Eric W. Weisstein. "Good Prime." From MathWorld—A Wolfram Web Resource.
* Prime Curios! 593

மேலும் காண
----------

* List of prime numbers
**புர்ஜ் கலிபா / துபாய் மால்** (**Burj Khalifa/Dubai Mall)** ஓர் துபாய் மெட்ரோ விரைவுப் போக்குவரத்து நிலையம் ஆகும். இது துபாய் மெட்ரோ சிகப்பு வழித்தடத்தில் அமைத்துள்ளது. இது துபாய் மெட்ரோவின் பரபரப்பான நிலையங்களில் ஒன்றாகும். இது 2011 ஆம் ஆண்டில் 3.180 மில்லியனுக்கும் அதிகமான பயணிகள் இதன் வழியே பயணம் செய்துள்ளனர்.

இடம்
----

புர்ஜ் கலிபா/துபாய் மால் மெட்ரோ நிலையம் ஷேக் சயீத் சாலை நிதி மைய சாலை மற்றும் அல் சஃபா சாலை ஆகியவற்றுக்கு இடையேயான பரிமாற்றத்தின் தெற்கே அமைந்துள்ளது. நேரடியாக கிழக்கு நோக்கி பெரிய டவுன்டவுன் துபாய் வளர்ச்சி மையம் உள்ளது. இதில் உலகின் மிக உயரமான கட்டிடம் புர்ஜ் கலீஃபா மற்றும் துபாய் மால் உள்ளதால் இதன் பெயர் புர்ஜ் கலிபா/துபாய் மால் மெட்ரோ நிலையம் என்று பெயரிடப்பட்டது.

துபாய் நீரூற்று மற்றும் தி அட்ரஸ் டவுன்ட்டவுன் பூர்ஜ் துபாய் உள்ளிட்ட பல முக்கிய இடங்களுக்கு இது மிக அருகில் உள்ளது.

### மேடை தளவமைப்பு

| நடைமேடை | வரி | நோக்கி |
| --- | --- | --- |
| ரஷீடியா | ■ சிவப்பு கோடு (மேலே) | புர்ஜுமான், யூனியன், ரஷீடியாவுக்கு |
| யுஏஇ பரிமாற்றம் | ■ சிவப்பு கோடு (கீழே) | மால் ஆஃப் தி எமிரேட்ஸ், டமாக் பிராபர்டீஸ், யுஏஇ எக்ஸ்சேஞ்ச் |

குறிப்புகள்
-----------

1. ↑  RTA statistics selection *RTA* Retrieved 2013-01-29
2. ↑
**கொத்தன்குளம்** (ஆங்கிலம்: Kothankulam) என்பது இந்தியாவின் தமிழ்நாட்டிலுள்ள, கன்னியாகுமரி மாவட்டம், அகஸ்தீஸ்வரம் தாலுகா, இராமபுரம் ஊராட்சியில் அமைந்துள்ள ஒரு கிராமம் ஆகும்.

அமைவிடம்
--------

இந்த ஊர் நாகர்கோவிலிருந்து திருநெல்வேலி செல்லும் நெடுஞ்சாலையிலிருந்து மருங்கூர் செல்லும் சாலையில் அமைந்துள்ளது.

வரலாறு
------

1972 வரை கொத்தங்குளச்சேரி என்று பொதுவாக அழைக்கப்பட்ட ஊர் அதன் பின் கொத்தன்குளம் என அழைக்கப்படுகிறது. கொத்தன்குளம் (கொத்து + குளம்) கொத்து என்பது சம்பளத்தை குறிக்கும் உள்ளூர் வழக்கு. கூலி வழங்கும் குளக்கரையில் இவ்வூர் அமையப்பெற்றுள்ளதால் இவ்வூர் இப்பெயர் பெற்றது. 2011 ஆம் ஆண்டின் இந்திய மக்கள் தொகை கணக்கெடுப்பின்படி, கொத்தன்குளம் கிராமத்தில் 99.2% மக்கள் ஆதிதிராவிடர் சமூகத்தைச் சேர்ந்த சாம்பவர் வகுப்பினர் ஆவர். இங்கு அய்யன் வள்ளுவன் நூலகம், டாக்டர் பி. ஆர். அம்பேத்கர் சமூக நலக் கழகம், உடற்பயிற்சி கூடம், விளையாட்டு மைதானம், மகளிர் சுய உதவிக் குழு மற்றும் தற்காப்புக் கலைப் பயிற்சி நிலையம் ஆகியன உள்ளன. 1893 ஆம் ஆண்டில், சர்வதேச கிறிஸ்தவ புராட்டஸ்டன்ட் அமைப்பான இரட்சணிய சேனை (இரட்சணிய சேனை) கொத்தன்குளம் குக்கிராமத்திலுள்ள மக்களை தற்கால கல்வி, பொருளாதார மற்றும் ஆன்மீக வளர்ச்சிக்கு இட்டுச் சென்றது.  இம்மக்கள் கிறித்தவ வளர்ச்சிக்கு முன்னமே எழுதவும், படிக்க தெரிந்தவராயும் சோதிடத்தில் தேர்ந்தவராயும் இருந்தனர். இந்த குக்கிராமத்தின் முதல் மதம் மாறிய கிறிஸ்தவர் திரு. ராகேல் யேசுவடியான். கி.பி. 3ஆம் நூற்றாண்டு முதல், இந்த மக்கள் ஆன்மீகம், மாந்திரீகத்தில் கைதேர்ந்தவராயும் நாஞ்சில் பெருநன், நாஞ்சில் வள்ளுவன் அரசவை மற்றும் பின்னர் திருவிதாங்கூர் அரசவையின் பூசாரிகளாக பணியாற்றியுள்ளனர். உள்ளூர் இந்துக்கள் சுடலைமாடன், இசக்கியம்மன், இராவணசாம்பன் மற்றும் சந்தன மாரியம்மன் போன்ற தெய்வங்களை வழிபடுகின்றனர். இந்த ஊரிலுள்ள மக்களும் அருகிலுள்ள தேரூர் சாம்பவர்களும் தஞ்சையின் கும்பகோணம் பகுதிகளிலிருந்து கன்னியாகுமரிக்கு நீண்ட காலத்திற்கு முன்பு குடியேறியவர்கள் என்றும் தங்களை சம்பு வன்னியர்கள் என்றும் கூறுகின்றனர். 1972ஆம் ஆண்டு அப்போதைய முதலமைச்சர் மு. கருணாநிதியிடம் முக்கிய பிரமுகர் வைத்த வேண்டுகோளின்படி அன்றைய கொத்தங்குளச்சேரி கொத்தன்குளம் என்று அழைக்கப்பட்டது.

முன்னாள் முதல்வர் காமராஜரின் ஆட்சிகாலத்தில் செயல்பட இருந்த ஆதிதிராவிட மக்களுக்கு நிலம் ஒதுக்கும் திட்டத்தின் கீழ் அனைத்து குடும்பத்திற்கும் ஐந்து செண்ட் நிலம் ஆதிதிராவிடர் பட்ட நிலமாக ஒதுக்கப்பட்டது. 2017இல் மக்களின் வேண்டுகோளின் படி கிழக்கே அமைந்த ஊர் கொத்தன்குளம் கீழூர் என்றும், மேற்கு அமைந்த ஊர் கொத்தன்குளம் மேலூர் என்றும் முறையாக பெயரிடப்பட்டது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "Salvation Army Works in Tamil Nadu".
4. ↑   *Fanning the flame congress*.
5. ↑  "The History of Travancore from the earliest times". *The History of Travancore from the earliest times*.
**கொத்தகொண்டா யாத்திரை** அல்லது *கோத்தகொண்ட வீரபத்ர சுவாமி பிரம்மோத்சவம்* என்பது இந்தியாவின் தெலுங்கானா மாநிலத்தில் மகர சங்கராந்தியின் போது கொண்டாடப்படும் ஒரு திருவிழா ஆகும். 

கரீம்நகர் மாவட்டம் பீமதேவர்பள்ளே மண்டலத்தில் உள்ள கோத்தகொண்டா கிராமத்தில்   இருந்து இந்த திருவிழா யாத்திரை தொடங்குகிறது. 

**வரலாறு:**

அழகிய மலைகளால் சூழப்பட்டுள்ள கோதகொண்டா,  ஸ்ரீ வீரபத்ர சுவாமிக்கு (சிவபெருமானின் அவதாரம்) அர்ப்பணிக்கப்பட்ட புகழ்பெற்ற கோவிலைக்கொண்டு நாடு முழுவதும் அறியப்படுகிறது. கூட்டுறவு இயக்கத்திற்காக நாடு முழுவதும் அறியப்பட்ட புகழ்பெற்ற முல்கனூர் கிராமத்திலிருந்து வெறும் 5 கி.மீ தான் அமைந்துள்ளது. முன்னாள் பிரதமர் திரு. பி.வி.நரசிம்ம ராவ் தனது வாழ்நாளில் இந்த கூட்டுறவு சங்கத்திற்கு தலைமை தாங்கினார்.

கோதகொண்டா கிராமத்தை ஒட்டியுள்ள பாறை மலையில் காகதியர்களின் கட்டிடக்கலையை ஒத்த பெரிய கோட்டையின் இடிபாடுகள் உள்ளன. இம்மலையின் மேல் ஐந்து குளங்கள் உள்ளன. இவற்றில் இரண்டில் கடும் வறட்சி நிலையிலும் தண்ணீர் வற்றாமல் இருப்பதாக தெரிவிக்கப்பட்டுள்ளது. இந்த மலையின் அடிவாரத்தில் தான் வீரபத்ர சுவாமி கோவில் உள்ளது. ஒவ்வொரு ஆண்டும் ஜனவரி மாதத்தில் மூன்று நாள் கொண்டாடப்படும்  கோதகொண்டா யாத்திரை திருவிழாவிற்கு  தெலுங்கானா பகுதி முழுவதிலும் இருந்து ஆயிரக்கணக்கான பக்தர்கள் வந்து வழிபடுவார்கள்.

அமைப்பு
-------

வீரபத்ர ஸ்வாமியின் உக்கிரமான தோற்றம் கொண்ட கடவுளின் இருபுறமும் கேத்தம்மா மற்றும் மெடலம்மாவுடன் கோயில் அர்ப்பணிக்கப்பட்டுள்ளது.

மேற்கோள்கள்
-----------

1. ↑  "Festivals » Kothakonda Temple".
2. ↑  "Kothakonda Jatara 2016 Dates". 15 January 2008. .
காம்பிலி ஆட்சியாளர்கள் ஹேமகூட மலையில் கட்டிய சிவன் கோயில்
**காம்பிலி இராச்சியம்** ( **Kampili kingdom**) இந்தியாவின் தக்காண பீடபூமியில் தற்கால கர்நாடகா மாநிலத்தின் துங்கபத்திரை ஆற்றின் கரையில் அமைந்திருந்தது. இவ்விராச்சியம் 14ம் நூற்றாண்டின் தொடக்கத்தில் தக்காண பீடபூமியில் குறுகியகாலமே ஆட்சி செலுத்தியது.  கர்நாடகா மாநிலத்தின் வடகிழக்கில், மகாராட்டிரா மாநில எல்லையில், துங்கபத்திரை ஆற்றின் கரையில் அமைந்த குல்பர்கா பகுதிகளை ஆண்டது. 

1327/1328களில் தில்லி சுல்தானகத்துப் படையெடுப்புகளால், காம்பிலி இராச்சியம் மறைந்தது. காம்பிலி இராச்சியத்தின் அழிவால், தக்காணத்தில் இந்து சமய விசயநகரப் பேரரசு உருவாக காரணமாயிற்று.

வரலாறு
------

1294ல் தேவகிரி யாதவப் பேரரசை, தில்லி சுல்தானின் படைகள் தாக்கி சிதைத்த போது, ஹொய்சாளப் பேரரசின் படைத்தலவர்களில் ஒருவரான மூன்றாம் சிக்கையா நாயக்கர் (1280–1300) காம்பிலி இராச்சியத்தை நிறுவினார்.

1300ல் மூன்றாம் சிக்கையா நாயக்கரின் மகன் காம்பிலி தேவன், எல்லைப் பிணக்குகளால் தில்லி சுல்தான் படைகளுடன் மோதியதால், கிபி 1327/1328ல், முகமது பின் துக்ளக்கின் படைகள் காம்பிலி இராச்சித்தை கைப்பற்றியதுடன், காம்பிலித் தேவனின் தலை கொய்யப்பட்டது. 
காம்பிலி இராச்சியத்தின் அழிவிலிருந்து கிபி 1336ல் விசயநகரப் பேரரசு எழுச்சி கொண்டு, தென்னிந்தியாவை 200 ஆண்டுகளுக்கு மேலாக ஆண்டது. தென்னிந்தியாவில் தில்லி முகமதியர்களின் படையெடுப்புகள் தடுத்து நிறுத்தப்பட்டது.

படக்காட்சியகம்
--------------

* காம்பிலி மன்னர்கள் ஹேமகூடமலையில் கட்டிய சிவன் கோயிலில், பழைய கன்னட எழுத்திலான (கிபி 1326 ) கல்வெட்டுகள்காம்பிலி மன்னர்கள் ஹேமகூடமலையில் கட்டிய சிவன் கோயிலில், பழைய கன்னட எழுத்திலான (கிபி 1326 ) கல்வெட்டுகள்
* ஹேமகூடமலையில் காம்பிலி மன்னர்களின் கல்வெட்டுகள்ஹேமகூடமலையில் காம்பிலி மன்னர்களின் கல்வெட்டுகள்
* ஹேமகூடமலையில் பழைய கன்னட மொழி கல்வெட்டுக்கள்ஹேமகூடமலையில் பழைய கன்னட மொழி கல்வெட்டுக்கள்

இதனையும் காண்க
--------------

* விசயநகரப் பேரரசு
* ஹம்பி

மேற்கோள்கள்
-----------

1. 1 2 3  Burton Stein (1989). *The New Cambridge History of India: Vijayanagara*. Cambridge University Press. பக். 18–19. பன்னாட்டுத் தரப்புத்தக எண்:978-0-521-26693-2. .
2. 1 2  Cynthia Talbot (2001). *Precolonial India in Practice: Society, Region, and Identity in Medieval Andhra*. Oxford University Press. பக். 281–282. பன்னாட்டுத் தரப்புத்தக எண்:978-0-19-803123-9. .
3. 1 2  Mary Storm (2015). *Head and Heart: Valour and Self-Sacrifice in the Art of India*. Taylor & Francis. பக். 311. பன்னாட்டுத் தரப்புத்தக எண்:978-1-317-32556-7. .
4. ↑  Kanhaiya L Srivastava (1980). *The position of Hindus under the Delhi Sultanate, 1206-1526*. Munshiram Manoharlal. பக். 202. .
5. 1 2  David Gilmartin; Bruce B. Lawrence (2000). *Beyond Turk and Hindu: Rethinking Religious Identities in Islamicate South Asia*. University Press of Florida. பக். 300–306, 321–322. பன்னாட்டுத் தரப்புத்தக எண்:978-0-8130-3099-9. .
**சோவா-ரிக்பா** என்பது உலகின் மிகத் தொன்மையான, இன்றும் புழக்கத்தில் உள்ள மரபுவழி மருத்துவமுறைகளில் ஒன்றாகும். இது திபெத், மங்கோலியா, இந்தியாவின் இமயமலைப் பகுதிகள், பூடான், நேபாளம், முந்தைய சோவியத் ஒன்றியத்தின் சில பகுதிகளில் கடைப்பிடிக்கப்படுகிறது. இந்தியாவில் ஜம்மு & கஷ்மீர் மாநிலத்தின் லடாக் பகுதி, சிக்கிம், அருணாச்சலப் பிரதேசம், மேற்கு வங்கத்தின் டார்ஜீலிங், ஹிமாச்சலப் பிரதேசத்தின் லாஹௌல்-ஸ்பிதி பகுதிகளில் புழக்கத்தில் உள்ளது.

இம்மருத்துவமுறையின் வேர் திபெத்திய நாட்டு மருத்துவமே என்று கூறப்பட்டாலும் பெருமளவுக்கு இந்திய ஆயுர்வேத மருத்துவமுறையையும், பௌத்த தத்துவங்களையும், சில சீன தத்துவங்களையும் உள்வாங்கிக் கொண்ட ஒரு மருத்துவமுறையாகும்.

இம்மருத்துவ முறையினை மேற்கொள்ளும் பாரம்பரிய மருத்துவர்கள் 'ஆம்ச்சி' என்றழைக்கப்படுவதால் சோவா-ரிக்பா 'ஆம்ச்சி மருத்துவம்' என்றும் அழைக்கப்படுகிறது. இந்திய ஒன்றிய அரசு செப்டம்பர் 2009-இல் இம்முறைக்கு சட்டப்பூர்வ அங்கீகாரம் வழங்கியது.

இந்திய ஒன்றிய அரசின் சுகாதாரம் & குடும்பநலத்துறை அமைச்சகம் வெளியிட்ட ஒரு புள்ளிவிவரப்படி, 01.04.2012 அன்றுள்ளபடி, இந்தியாவில் 108 சோவா-ரிக்பா மருந்தகங்கள் இருந்தன.

ஒவ்வொரு கிராமத்திலுமுள்ள மரபுவழித் தேர்ச்சியுள்ள ‘ஆம்ச்சி’யால் மேற்கொள்ளப்படுவதாகவே பெருமளவுக்கு இருந்தாலும் மெல்ல நவீனமயமாகிவருகிறது இம்முறை. இந்தியாவில் நான்கு நிறுவனங்கள் ஆறுவருட இளநிலை திபெத்திய மருத்துவமுறை பட்டப்படிப்பை வழங்கிவருகின்றன. அவையாவன:

* இந்திய அரசின் பண்பாட்டுத் துறை அமைச்சகம் நடத்தும் பௌத்தவியல் நடுவண் ஆய்வு நிறுவனம், லே (ஜம்மு & கஷ்மீர்)
* இந்திய அரசின் பண்பாட்டுத் துறை அமைச்சகம் நடத்தும் திபெத்திய ஆய்வுகளுக்கான நடுவண் பல்கலைக்கழகம், சாரநாத் (உத்தரப் பிரதேசம்)
* தலாய் லாமா அவர்கள் நடத்தும் திபெத்திய மருத்துவம் & சோதிடவியல் நிறுவனம், தர்மசாலா (ஹிமாச்சலப் பிரதேசம்)
* சோக்போரி மருத்துவப் பயிலகம், டார்ஜீலிங் (மேற்கு வங்காளம்)

சான்றுகள்
---------

1. ↑  "காப்பகப்படுத்தப்பட்ட நகல்". 2014-06-17 அன்று மூலம் பரணிடப்பட்டது. 2014-08-24 அன்று பார்க்கப்பட்டது.
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". 2014-06-17 அன்று மூலம் பரணிடப்பட்டது. 2014-08-24 அன்று பார்க்கப்பட்டது.
**கம்பியா ஆறு** மேற்கு ஆப்பிரிக்காவில் உள்ள முக்கியமான ஆறுகளில் ஒன்று. 1,120 கிமீ (700 மைல்)நீளம் கொண்ட இது, வட கினியாவில் உள்ள பவுத்தா சாலன் சமவெளியில் இருந்து செனகல், கம்பியா ஆகிய நாடுகள் ஊடாக பஞ்சூல் நகருக்கு அண்மையில் அத்திலாந்திக் பெருங்கடலில் கலக்கிறது. இதன் நீளத்தின் அரைப் பகுதி கப்பல் போக்குவரத்துக்கு உகந்தது. மேற்கு ஆப்பிரிக்காவின் தலைநிலத்தில் உள்ள மிகச் சிறிய நாடான கம்பியா இந்த ஆற்றுடன் வலுவான பிணைப்புக்களைக் கொண்டது. ஆற்றின் கீழ்ப்பகுதியில் அரைப்பங்கிலும் சற்றுக் கூடுதலான பகுதியையும் அதன் இரு கரைகளையுமே இந்த நாடு உள்ளடக்கியுள்ளது.

பவுத்தா சாலனில் இருந்து இந்த ஆறு வடமேற்கு நோக்கிச் சென்று செனகலில் உள்ள தம்பாகவுண்டா பகுதியை அடைகிறது. அங்கே நியோக்கோலோ-கோபோ தேசியப் பூங்காவினூடாகச் செல்கிறது. பின்னர் கம்பியா ஆறு பத்தோத்தோவில் கம்பியாவுக்குள் நுழைய முன், நியேரி கோ, கூலூன்டூ ஆகிய ஆறுகள் இவ்வாற்றோடு இணைகின்றன. இப்பகுதியில் இருந்து ஆறு மேற்கு நோக்கியே சென்றாலும், வளைந்து வளைந்தும் ஆங்காங்கே நுகத்தடி வளைவுகளுடனும் காணப்படுகிறது. இதன் கழிமுகத்திலிருந்து 100கிமீ தொலைவிலிருந்து ஆற்றின் அகலம் படிப்படியாக அதிகரிக்கின்றது. கடலைச் சந்திக்கும் இடத்தில் இதன் அகலம் 10கிமீ.

கழிமுகப் பகுதியில், சுபூரேக்கு அருகில் குந்தா கின்தே தீவு உள்ளது. இது முன்னர் அடிமை வணிகத்தின் போது பயன்படுத்தப்பட்டது. இது யுனெஸ்கோ உலக பாரம்பரியக் களமாக உள்ளது.

மேற்கோள்கள்
-----------

1. ↑   "Gambia River". *Encyclopædia Britannica*.
**காம்பிர் ஆறு** (Gambhir River) இந்திய மாநிலமான இராஜஸ்தானில் பாயும் ஆறுகளில் ஒன்றாகும். காம்பிர் ஆற்றில் மழைக் காலங்களில் மட்டும் நீர் ஓடும். இவ்வாறு கரௌலி மாவட்டத்தின் இந்தௌவுன் மலைப்பகுதியில் உருவாகி *இந்தோவுன்* உட்கோட்டத்தின் வழியாக பாய்ந்து, பின் தெற்கு வடக்காக *கஞ்ஜௌலி* (தோடா பீம்) வழியாக பாய்ந்து, பின் வடகிழக்கில் உத்தரப் பிரதேசம் வழியாக நீண்டு, மீண்டும் இராஜஸ்தானின் தோல்பூர் மாவட்டத்தில் பாய்ந்து, இராஜஸ்தான் – உத்திரப் பிரதேசத்தின் மாநில எல்லையாக அமைகிறது. இறுதியில் மீண்டும் உத்திரப் பிரதேசத்தில் பாயும் யமுனை ஆற்றில் கலக்கிறது.

காம்பிர் ஆற்றின் முக்கிய துணை ஆறுகள் *சேஷ ஆறு* , *கெர் ஆறு* மற்றும் பார்வதி ஆறுகள் ஆகும்.

மேற்கோள்கள்
-----------

1. ↑  [ STUDY ON PLANNING OF WATER RESOURCES OF RAJASTHAN

* *This article incorporates text from a Government of India website which is in public domain under the Right to Information Act of 2005.*

வெளி இணைப்புகள்
---------------

* Gambhir river
[*தொடர்பிழந்த இணைப்பு*]
* pachana dam karauli district, supply water to gambhir river for Mahaveer Ji Fair
**கொடும்பாளூர்** (*Kodumbalur*) என்பது புதுக்கோட்டை மாவட்டத்தில் உள்ள ஒரு ஊராகும். இந்த ஊர் சங்க கால இலக்கியமான சிலப்பதிகாரத்தில் பேசப்படுகிற தொன்மைப் புகழ்மிக்க ஊர் ஆகும். சுந்தரர் எழுதிய திருத்தொண்டர் தொகையிலும், சேக்கிழார் எழுதிய பெரியபுராணத்திலும் இவ்வூர் குறிப்பிடப்பட்டுள்ளது.

கொடும்பாளூர் கற்றளிகள்
----------------------

மிகச்சிறந்த வடிவமைப்பு மற்றும் வரலாற்று சிறப்புக் கொண்ட கற்கோவில்களைக் கொண்டது **கொடும்பாளூர்**. இக்கோயில்களின் சிறப்பு கொடும்பாளூரை இந்தியநாட்டு நினைவிடங்களில் முக்கிய இடத்தைப் பெற்றுத்தந்தது. பல நினைவுச்சின்னங்கள் இங்கே இருந்தாலும், தற்போது இரண்டு மட்டுமே எஞ்சியுள்ளன. ஒன்று மூவர் கோயில் மற்றொன்று முசுகுந்தேஸ்வரர் கோயில். மேலும் ஐவர் கோயில் இருந்ததற்கான அடித்தளமும் மற்றொரு சிவன் கோவிலும் இருந்ததற்கான தடையம் உள்ளது.

சுற்றுலா பயணிகள் மற்றும் வரலாற்று ஆர்வலர்களின் கவனத்தை ஈர்ப்பது ஐவர் கோயில். இந்தக் கோயில்கள் பிற்காலச் சோழர்களின் கலைக்குச் சான்றாய் விளங்குகின்றன. முக்கியமாகக் கருதப்படும் கல்வெட்டுக்களும் இங்கே காணக்கிடைக்கின்றன.

செல்லும் வழி
------------

கொடும்பாளூர் புதுக்கோட்டை மாவட்டத்தில் திருச்சிராப்பள்ளி- மதுரை சாலையில் அமைந்துள்ளது. வேகப்பேருந்துகள் நிற்காமல் செல்லலாம். அதனால் விராலிமலையில் இறங்கி நகரப்பேரூந்துகள் மூலம் கொடும்பாளூர் வந்து சேரலாம். 

புதுக்கோட்டையிலிருந்து கொடும்பாளூர் வழியாக மணப்பாறை செல்லும் பேருந்துகள் உள்ளன. அவற்றில் ஏறினால் சுமார் 35 கிலோமீட்டர் தொலைவில் அமைந்துள்ளது கொடும்பாளூர். (மணப்பாறையில் இருந்து 5 கிலோமீட்டர்). அல்லது புதுக்கோட்டையிலிருந்து விராலிமலையை அடைந்து, அங்கிருந்து நகரப்பேரூந்துகளைப் பிடிக்கலாம்.

நாவல்களில் கொடும்பாளூர்
-----------------------

* கல்கியின் பொன்னியின் செல்வன் நாவலில் அருள்மொழிவர்மனின் (முதலாம் ராஜராஜ சோழன்) மனைவியாக வரும் வானதி கொடும்பாளூரை சேர்ந்தவர் ஆவார்.
* பொன்னியின் செல்வனுக்கு தொடர்ச்சியாக எழுதப்பட்ட காவிரி மைந்தன் நாவலிலும் வானதியின் பிறப்பிடமான கொடும்பாளூர் குறிப்பிடப்பட்டுள்ளது.
* அகிலனின் வேங்கையின் மைந்தன் நாவலில் கொடும்பாளூரைப் பற்றி எழுதப்பட்டுள்ளது.

வெளி இணைப்புகள்
---------------

* கொடும்பாளூர் - ஒரு இணையச் சுற்றுலா
[*தொடர்பிழந்த இணைப்பு*]
* கொடும்பாளூர் பயணக்கட்டுரை பரணிடப்பட்டது 2005-03-08 at the வந்தவழி இயந்திரம்

மேற்கோள்கள்
-----------

1. ↑  "ஆதிச்சநல்லூர்". *www.tamilvu.org*. 2022-09-01 அன்று பார்க்கப்பட்டது.
**காம்பட்டு பச்சையம்மன் சமேத மன்னார்சாமி கோயில்** தமிழ்நாட்டில் திருவண்ணாமலை மாவட்டம், காம்பட்டு என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பச்சையம்மன் சன்னதியும், விநாயகர், காளியம்மன், பாலமுருகன் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் தமிழ் புத்தாண்டு முக்கிய திருவிழாவாக நடைபெறுகிறது. ஆடி மாதம் நவராத்திரி,கார்த்திகை தீபம்,தை மாத பிறப்பு, திருவூடல் திருவிழா, பங்குனி உத்திரம் திருவிழாக்கள் நடைபெறுகின்றன.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
பூமியின் நிலாவை காம்மா கதிர்வீச்சில் காணும்பொழுது சூரியனைவிட "வெளிச்சம்" (காம்மாக் கதிர் அடர்த்தி) உடையதாகக் காணப்படுகின்றது. இப் படம் காம்ப்டன் காம்மா கதிர் வானாய்வகம் (Compton Gamma Ray Observatory) என்னும் செயற்கைத் துணைக்கோள்வழி பெற்றது.
**காம்மா அலைகள்** (Gamma Rays) மின்காந்த அலை வரிசையில் மிகவும் ஆற்றல் வாய்ந்த பகுதியாகும். அலைநீளம் மிகவும் குறுகியது. ஒரு மீட்டரில் 10 டிரில்லியனில் ஒரு பங்கை விட குறைவான அலைநீளத்தை உடையது. எக்ஸ்-ரே கதிர்களை விட அதிக ஆற்றலோடு ஊடுருவக் கூடியது. அணுக்களின் கதிரியக்கத்திலும், அணுக்கரு பிளவுபடும் போதும் இது வெளிப்படும். எக்ஸ்-ரே படங்களை விட நுணுக்கமாக உடல் கூற்றை அறியப் பயன்படுத்தப் படுகிறது.

அண்ட வெளியில் நட்சத்திரங்களின் பிறப்பு மற்றும் இறப்பு பற்றிய நுட்பச்செய்திகளை அறிந்து கொள்ளவும் உதவுகிறது.

வானம் முழுவதிலும் 100 MeV அல்லது அதனைவிட கூடுதலான ஆற்றல் உள்ள காம்மாக் கதிர் வீச்சுப் படம். காம்ப்டன் காம்மா கதிர் வானாய்வகம் (Compton Gamma Ray Observatory) வழி எடுத்த படம் (லருவியின் பெயர் EGRET). வானத்தில் காலக்சித் தளத்தில் தெரியும் வெளிச்சமான புள்ளிகள் பல்சார்களில் (pulsar) இருந்தும் மேலும் கீழும் தெரியும் புள்ளிகள் குவாசார்களில் (quasars) இருந்தும் வருவதாகக் கருதப்படுகின்றது.
**வருங்கால வைப்பு நிதி** என்பது பணியாளர்கள் வாங்கும் மாதச்சம்பளத்தில் 12 சதவீதம் பிடித்தம் செய்யப்பட்டு பணியாற்றும் நிறுவனம். அதற்கு சமமான தொகையையும் சேர்த்து வருங்கல வைப்பு நிதி ஆணையத்தில் முதலீடு செய்யும். இதுவே வருங்கால வைப்பு நிதி. இதில் 8.33 சதவீதம் பென்சன் திட்டத்திற்கும், 3.7 சதவீதம் வருங்கால வைப்பு நிதியகவும், 0.50 சதவீதம் காப்பீட்டிற்கும் செலுத்தப்படும்.

சம்பளத்தில் 12 சதவீதம் வைப்பு நிதி என்றாலும் , எவ்வளவு சம்பளம் வாங்கினாலும் குறைந்தது நிறுவனம் 1800 ருபாய் செலுத்தவேண்டும் என்ற விதி இருப்பதால் இதையே நிறுவனங்கள் பின்பற்றுகின்றன. நிறந்த வைப்பு நிதி எண் UAN Universal Account Number கையாளப் படுகிறது.பி எஃப் இணையதளத்தில் நமது தொகையை அறியமுடியும். பணியில் சேர்ந்து 5 ஆண்டுக்குள் பி எஃப் தொகையை எடுக்கவேண்டும் என்றால் 10 % தொகை பிடித்தம் செய்யப்படும். 5 ஆண்டுகளுக்கு மேல் என்றால் பிடித்தம் கிடையாது. இரண்டு மாதத்துக்கு மேல் வேலை இல்லை என்றால் பி எஃப் தொகை எடுத்துக்கொள்ளும் வசதி உண்டு.குழந்தைகள் படிப்பு , திருமணம், மருத்துவம், வீடுகட்டுதல் போன்றவற்றிர்க்கு முன் பணம் எடுத்துக்கொள்ளலாம்.
வரும் 2015 மார்ச்சு மாதம் முதல் பி எஃப் தொகையை ஆன்லைன் மூலம் 3 மணி நேர பரிசீலனையில் பி எஃப் வங்கிக்கணக்கில் பெறும் திட்டம் வர உள்ளது. தற்போது ஆதார் எண் உள்ளவர்கள் 3 நாட்களில் பெறமுடியும். தற்போது பி எஃப் ஆணையத்தில் 8.5 லட்சம் கோடி ரூபாய் இருக்கிறது. இவை அரசாங்க பத்திரத்தில் முதலீடு செய்யப்பட்டுள்ளது. 2015 - 2016 நிதி ஆண்டில் 5000 கோடி ரூபாய் பங்குச்சந்தையில் முத்லீடு செய்யப் போவதாக ஆணையம் அறிவித்து உள்ளது. நடப்பு நிதி ஆண்டில் பி எஃப் தொகைக்கு 8.7 சதவீதம் வட்டி நிர்ணயம் செய்யப்பட்டு உள்ளது. மாதம் 12 சதவீதத்திற்கும் மேல் பிடித்தம் செய்ய வசதி உண்டு.

இதனையும் காண்க
--------------

* பங்களிப்பு ஓய்வூதியத் திட்டம்

மேற்கோள்கள்
-----------
**காயங்குளம் கொச்சுண்ணி** (மலையாளம்: കായംകുളം കൊച്ചുണ്ണി, *Kayamkulam Kochunni*) 2018 ஆம் ஆண்டு வெளிவந்த மலையாள மொழி திரைப்படம் ஆகும். இப்படத்தில் நிவின் பாலி மோகன்லால் மற்றும் பிரியா ஆனந்து ஆகியோர் நடித்துள்ளார்கள். இப்படத்தின் இயக்குனர் ரோஷன் ஆன்ரே என்பவர் ஆவார். இப்படம் 2018 ஆம் ஆண்டின் அதிக வசூல் செய்த மலையாளத் திரைப்படம் ஆகும்.

கதைக் கரு
---------

இந்திய நாட்டில் கேரளா மாநிலத்தில் கோட்டயம் மாவட்டத்தில் 19-ஆம் நூற்றாண்டில் வாழ்ந்த கொட்டாரத்தில் சங்குண்ணி என்பவர் எழுதிய ஐதீகமாலா என்ற நாட்டுப்புறவியல் கதையாடல் புத்தகத்தொகுப்புகளில் ஒன்றான *காயங்குளம் கொச்சுண்ணி* என்பதிலிருந்து எடுக்கப்பட்டதாகும். இக்கதையானது பிரித்தானியாவின் இந்தியப் பேரரசுக் காலத்தில் மத்திய திருவிதாங்கூர் பகுதியில் நடப்பதாக கூறப்பட்டுள்ளது.

கதை
---

சந்தையின் நடுவில் இருக்கும் கிணற்றினுள் சிறுவன் தவறி விழுந்துவிடுகிறான். அவனைக் காப்பாற்ற கொச்சுண்ணி (நிவின் பாலி) கிணற்றின் உள்ளே குதித்து பையனைக் காப்பாற்றுகிறான். அக்கிணற்றினுள் பெரிய மலைப்பாம்பு இருக்கிறது. பையனை பாம்பிடமிருந்து காப்பாற்றும் வேளையில் பாம்பையும் யாரும் கொல்லாமல் காப்பாற்றுகிறான். ஆனால் அவ்வூரைச் சார்ந்த உயர் இன மக்கள் தாழ்ந்த இனத்தைச் சார்ந்த பையன் தண்ணீரில் விழுந்ததால் அக்கிணறை மூட உத்தரவிட்டு, மூடியும் விடுகிறார்கள்.

கொச்சுண்ணி பையனைக் காப்பற்றியது கண்டு ஆங்கிலேய அதிகாரி வெகுமதி அளிக்கிறார். ஆனால் கொச்சுண்ணி சாலையில் செல்லும் பணக்காரர்களிடமிருந்து கொள்ளையடித்து ஏழைகளுக்கு கொடுக்கிறான். அதனால் அவனுக்கு ஆங்கிலேய அரசு தூக்குத் தண்டனை வழங்குகிறார்கள். அத்தண்டனையிலிருந்து அவன் தப்பித்தானா இல்லையா? என்பதே கதை.

தொடர்புடைய திரைப்படங்கள்
------------------------

* பெருந்தச்சன்
* ரிதுபேதம்

மேற்கோள்கள்
-----------

1. ↑  Kayamkulam Kochunni box office collection: Nivin Pauly scores career-best opening | Entertainment News, The Indian Express. Indianexpress.com (12 October 2018). Retrieved on 1 December 2018.

மேலும் பார்க்க
--------------

* இணையதள திரைப்பட தரவுத்தளத்தில் *காயங்குளம் கொச்சுண்ணி (2018 திரைப்படம்)*
**மெட்ராசு இரயில்வே** *(முழு பெயர் மெட்ராசு இரயில்வே நிறுவனம்,Madras Railway Company)* என்பது தென்னிந்தியாவில் இரயில்வேவை வளர்த்ததில் பெரும் பங்காற்றிய நிறுவனம் ஆகும். 1908 ஆம் ஆண்டு தெற்கு மராட்டா இரயில்வேயுடன் இணைக்கப்பட்டு மெட்ராசு மற்றும் தெற்கு மராட்டா இரயில்வே என உருபெற்றது.

வரலாறு
------

மெட்ராசு ரயில்வே 1845 ஆம் ஆண்டு உருவாக்கப்பட்டது. முதல் இரயில்பாதை ராயபுரம் முதல் ஆற்காடு வரை 1856 ஆம் ஆண்டு அமைக்கப்பட்டது. இது கிழக்கு கடற்கரையில் உள்ள சென்னையை மேற்கு கடற்கரையுடன் இணைப்பதையும், பெங்களூர், நீலகிரி ஆகியவற்றை மெட்ராசுடன் இணைத்து அப்பாதையை மும்பையுடன் இணைப்பதையும் நோக்கமாகக் கொண்டு செயல்படுத்தப்பட்டது.

மேற்கோள்கள்
-----------


1. ↑  "Madras Railway". fibis. 2013-02-13 அன்று பார்க்கப்பட்டது.
2. ↑  "The Madras Railway's Western terminus". Historic Alleys. 2013-02-13 அன்று பார்க்கப்பட்டது.
3. ↑  "Third oldest railway station in country set to turn 156". Indian Railways Turn Around News. 2013-02-13 அன்று பார்க்கப்பட்டது.
4. ↑  "Railways". *The Cambridge Economic History of India, Vol 2, page 755*. Orient Longmans Private Limited. 2013-02-13 அன்று பார்க்கப்பட்டது.
**கொடுவாள் பூனை** (*saber-toothed tiger*) முற்றும் அழிந்து போன வரலாற்றுக் காலத்திற்கு முந்தைய ஒரு விலங்கு (*pre-historic animal*). இவை கொடுவாள் புலி என்று தவறாக அறியப்படுகின்றன. இவற்றுள் பூனைக் குடும்பத்தில் உள்ள 3 துணைக்குடும்பங்களும் பைப்பாலூட்டிகளோடு தொடர்புடைய 2 குடும்பங்களும் அடக்கம்.

பண்புகள்
--------

இவற்றின் மேல்த்தாடையில் *(Maxilla)* உள்ள கோரைப் பற்கள்*(canine teeth)* இரண்டும் கொடுவாள் போல நீண்டுள்ளன. வாயை மூடினாலும் இப்பற்கள் வெளியே நீண்டு தெரியும். இவை கம்பளி யானை போன்ற இதர வரலாற்றுக் காலத்திற்கு முந்தைய விலங்குகளைக் கொன்று தின்னதாக நம்பப்படுகிறது. 

கொடுவாள் போன்ற நீண்ட கூரான மேல்த்தாடைப் பற்கள்

கண்டறிதல்
---------

டென்மார்க் நாட்டைச் சேர்ந்த இயற்கையியலாளர் பீட்டர் வில்ஹம் லுண்ட் என்பவர் 1841 இல் தென் அமெரிக்கக் கண்டத்தில் உள்ள பிரேசில் நாட்டில் உள்ள சிறு நகரின் குகையில் சி.பாப்புலேட்டர் சிற்றினக் கொடுவாள் பூனை ஒன்றின் தொல்படிமத்தை முதன் முதலாய்க் கண்டறிந்தார்.

அழிவு
-----

42 மில்லியன் ஆண்டுகாலம் இப்புவியில் வாழ்ந்திருந்த இவ்வுயிரிகள் கி.மு. பத்தாயிரமாம் ஆண்டு வாக்கில் இவை அழிந்ததாய் அறியப்படுகிறது. இக் காலகட்டத்தில் தான் இதர வரலாற்றுக்கு முந்தைய பெரிய விலங்குகளும் அழிந்தன. இவற்றின் அழிவுக்கான காரணம் மர்மமாகவே உள்ளது. மனிதர்களால் நிச்சயமாக இவை அழிந்திருக்க வாய்ப்பில்லை. ஏனெனில் இவ்விலங்கு வரலாற்றுக்கு முந்திய கால மனிதனின் கொடுங்கனவாக *(nightmare)* இருந்தது அவனுடைய குகை ஓவியங்களில் புலனாகிறது. பனி ஊழி முடிவினால் ஏற்பட்ட மாற்றங்கள் இவ்விலங்கின் அழிவைத் தூண்டியிருக்கலாம் என்று பொதுவாக நம்பப்படுகிறது.

படக்காட்சியகம்
--------------

* மனித உயரத்துடன் ஒப்புமைமனித உயரத்துடன் ஒப்புமை
* S.fatalisS.fatalis
* சிலை வடிவில்சிலை வடிவில்
* முழு எலும்புக்கூடுமுழு எலும்புக்கூடு
* தலை மற்றும் கழுத்தெழும்புதலை மற்றும் கழுத்தெழும்பு

மேற்கோள்கள்
-----------

1. ↑  PaleoBiology Database: *Smilodon*, basic info
2. ↑  PaleoBiology Database: *Nimravidae*, basic info
3. ↑  PaleoBiology Database: *Barbourofelidae*, basic info

வெளியிணைப்புகள்
---------------

* முற்றிலும் அழிந்துபட்ட பூனைகள் பரணிடப்பட்டது 2008-03-21 at the வந்தவழி இயந்திரம்